**Euskal Morfologia – 4. Gaia**

**Julen Manterola**

**4. Gaia : Eratorpena**

**1. Morfologia lexikoa : eratorpena**

**1.1. Eratorpena**

a) *Aurrizkiak*, oinarriaren aurrean, ezkerrean txertatzen direnak;

b) *Atzizkiak*, oinarriari eskuinean gehitzen dizkiogunak.

c) *Artizkiak* (*-ra-*? Izatekotan, ez da emankorra).

**1.2. Atzizkiak aztertzeko irizpideak**

a) Atzizkiaren oinarrizko forma zen den erabaki

→ *bertsolari*, *aurrelari* vs *pilotari*, *kazetari* (eta are *-kari* ere).

Zer egin, bestalde, *gosari*, *bazkari*, *askari*, *afari*-rekin?

→ *ardandegi* vs *liburutegi* (eta *Artzanegi*, *Otaegi*, *Gardelegi* / *Irulegi*, *Behorlegi, Arlegi*).

Hots, alomorfoetatik jatorrizko forma zein den ondorioztatu behar dugu. Atzizkiaren oinarrizko forma zein den eta gainerako aldaerak zein ingurunetan ageri diren zehazten saiatu beharko dugu.

b) Atzizki bakoitzak zein motatako kategoria lexikoa sortzen duen zehaztu

Izenak, adjektiboak eta aditzak sortzen dituzten atzizkiak bereiziko ditugu, batik bat. Atzizki adberbio sortzaileak ere aipatu ditugu, baina gutxi dira eta badituzte ezaugarri bereziak.

c) Esanahi lexikoa duten heinean, zein motatako izenak, adjektiboak edo aditzak sortzen dituzten

d) Zein kategoria lexikori eransten zaizkion; hau da, oinarriaren kategoria lexikoa zein den.

e) Beste eratorpen morfema baten ondoren edo aurretik ager daitezkeen ala ez.

=> Informazio hori guztia izango dugu kontuan forma bereko bi atzizkiren aurrean gauden ala ez erabakitzeko: -*ari*,esaterako, itxurazforma bakarrekoa izan arren, batzuetan izen bizidunak, lanbidea adierazten dutenak sortzen ditu (*pilotari*, *dendari*), eta beste batzuetan izen bizigabeak (*janari*, *edari*). Beraz, -*ari1* eta -*ari2* ditugula ondorioztatu beharko dugu.

**1.3. Oinarrizko sailkapena**

a) Irizpide nagusia: sortu den hitzaren kategoria lexikoa

b) Kategoria bakoitzaren barruan, azpisailak egingo ditugu, gure artean Azkuek (1923-1925) egin bezala, zein motatako izena, adjektiboa… sortzen den bereiziaz.

**2. Sailkapena**

**2.1. Atzizkiak**

**2.1.1. Hainbat sailkapen**

Espainiako Akademiaren gramatikak (*Manual* 2010):

1. nolakotasuna eta egoera adierazten duten izenen sortzaile diren atzizkiak;
2. pertsona, tresna eta lekua adierazten duten izenak sortzen dituztenak;
3. izen multzokariak, leku eta denbora adierakoen sortzaileak;
4. ekintza edo gertaera eta ondorioa adierazten duten izenen sortzaileak.

Ingelesez (Bauer-ek, Lieber-ek eta Plag 2013):

1. gertaera, egoera eta ondorioa adierazten duten izenak sortzen dituzten atzizkiak
2. pertsona adierakoak beste batean,
3. multzokariak, nolakotasuna adierazten dutenak eta bestelako izen abstraktuen sortzaileak hirugarren azpisail batean.

Azkuek (1923-1925):

1. izen abstraktuak
2. egile izenak
3. izen multzokariak
4. tresna adierakoak
5. objektua, produktua adierazten dutenak;
6. leku adierakoak;
7. denbora edo garaia adierazten dutenak,
8. ekintza zein ondorioa adierazten dutenak

**2.1.2. Gure sailkapenerako**

Atzizki izen-sortzaileak:

Nolakotasuna, izaera edo lanbidea :

-*tasun*, *-keria*, *-go*, *-tza1*, *-gintza*, *-era1*

a) ***-tasun***

Forma:

*-tasun* ~ *-tarzun* (zubereraz, behenafarreraz)

*-asun* ~ *-arzun* (*osasun*, *ogasun*, *maitasun*)

Adjektiboak hartzen ditu:

→ Edozein motatako adjektiboei eransten zaie -*tasun*, nolakotasuna, adjektibo horiei dagokien izaera adierazteko.

→ Izen abstraktuak sortzen dituela esan daiteke

→ Mota guztietako adjektibo kalifikatzaileek hartzen dute -*tasun*:

1. kolore adjektiboek(*zuritasun*, *gorritasun*, *belztasun*, *berdetasun*)

neurri adierakoek (*handitasun*, *txikitasun*, *estutasun*, *luzetasun*)

1. izaera adierazten dutenek (*eskuzabaltasun*, *maitagarritasun*, *nagitasun*, *santutasun*, *trebetasun*, *zuhurtasun*)
2. izenaren bestelako ezaugarriak adierazten dituzten adjektiboek (*edertasun*, *erraztasun*, *garraztasun*, *hezetasun*, *lehortasun*, *lizuntasun*, *zailtasun*),
3. kopuru edo kantitatea adierazten duten adjektiboek (*bikoiztasun*, *bakuntasun*, *hirukoiztasun*)
4. maileguek ere hartzen dute -*tasun* (*liberaltasun*, *normaltasun*, *praktikotasun*)

+ aberastasun, aisetasun, alfertasun, arraitasun, askatasun, beratasun ...

→ -*dun* eta -*tar* atzizkiez osatutako adjektiboek ere har dezakete -*tasun* (*donostiartasun*, *euskalduntasun*); bai eta zenbait erreferentzia adjektibok ere (*nazionaltasun*, *industrialtasun*, *ekonomikotasun*, *politikotasun*).

Adjektiboaren argumentua oinordekotzan :

→ Parekoak dira, argumentuei dagokienez

*mutil hori goxoa da* eta *mutil horren goxotasuna*; *kalea garbia da* eta *kalearen garbitasuna*, edo *argazkia ederra da* eta *argazkiaren edertasuna*

Izenlagunak eta adjektiboak :

→ Berez, izenlagunak (*-ko* eta *-ren* sintagmak) eta adjektiboak bereizten dituzten ezaugarrietako bat da atzizkiak hartzeko gaitasunarena.

*handiki*, *handitasun*... vs. \*\**aitarentasun*, \*\**aitarenki*

→ Alabaina, badirudi *-ko*-rekin posible dela *-tasun* jarri:

*betikotasun*, *egunerokotasun*, *egurrezkotasun*, *etxekotasun*, *gauekotasun*, *gaurkotasun*, *urterokotasun*, *zerukotasun*

Badirudi adjektiboetatik gertatuago daudela *-ko* sintagmak, ezen ez *-ren* sintagmak

Pertsona adierazten duten izenei ere gehi dakieke :

→ Gizakia adierazten duten izenei, pertsonen erreferentzia duten izen arruntei ere erants dakieke

*adiskidetasun*, *ahaidetasun*, *aitatasun ...*

→ Adjektibo gisa erabil daitezkeen izenak dira, oro har, predikatu osagarri modura erabil daitezkeenak.

Zer egin kiroltasun eta lurraldetasun moduko hitzekin?

→ *‘Territorialidad eta deportividad’* gaztelaniazkoen eredura sortuak dira.

Beste zenbait oinarri, bazterrekoagoak

→ *batasun*, *hirutasun*; *bikoiztasun*, *hirukoiztasun*

Baina ez \**seitasun* edo \**seikoiztasun*

Zenbatzaile mugagabe bat: *aniztasun*

Zenbatzaile ordinala: *lehentasun*

Eta zenbatzailedun sintagma: *elebitasun*, agian *elebiduntasun-*en ordez sortua

Aditzondoa du oinarri *maiztasun* izenak

*Tasun* izen gisa

→ *tasun oriei dagozten* (Ubillos); *Gizakumearen tasun* (Villasante).

b) ***-keria***

Forma :

*-eria* (*arloteria*, *lukureria*, *urgulleria*; testu zaharretan)

*-keria*

Zeri gehitzen zaion:

a) Adjektiboak: *bortizkeria*, *alferkeria*, *erokeria…*

b) Izen bizidunak: *astakeria*, *azerikeria*… (animalia izenak)

*sorginkeria*, *umekeria* (pertsona adierako izenak)

→ Azken batean, adjektibo balioa ere badutenak

c) Nola azaldu *bazterkeria*, *bereizkeria*?

→ Erdal ordainak eredu (*discriminación*, *exclusión*).

Adiera:

→ Gizarteak gaitzesten dituen kualitateak, jokabideak adierazten dituzten izenak sortzen ditu.

Nolako izenak sortzen dituen:

→ Izen abstraktuak, *-tasun* atzizkiak bezala?

→ Baina izen abstraktuak zenbakaitzak izan ohi dira.

*Ergelkeria latzak egin ditu Mikelek ~ \*\*Maitasun handiak egin ditu Mikelek*

c) ***-go***

1. Gizaki adierako izenei gehituta, *-tasun*-en baliokide: *ahaidego*, *etsaigo*, *adiskidego*…

b) Gizaki adierako izenei gehituta, lanbidea: *artzaingo*, *apezgo*, *zurgingo*…

→ Multzokari balioak ez du tradiziorik (*biztanlego*, *entzulego*, *ikaslego*…)

d) ***-tza1***

Gizaki adierako izenei gehitzen zaie.

a) Gizakien lanbide/estatusa adierazten du: *ikazkintza*, *artzaintza, alkatetza*…

b) Multzo adiera: *belartza*, *sasitza*, *kakatza*…

c) Gertaera/ondorio adierakoak: *jaiotza*, *ezkontza*…

Ohikoa du -*ari*, *-le* edo -*tzaile* atzizkien ondoren agertzea: *hizkuntzalaritza*, *merkataritza*, *ekintzailetza*…

e) Beste batzuk :

1. *-era1* (dimentsioa/neurria adierazten): *sakonera, altuera*, *garaiera* …
2. *-gintza*: *liburugintza*, *etxegintza*, *araugintza*…
3. *-ezia* (*abilezia*, *ahulezia*…): adjektiboei gehituta, nolakotasuna adierazten duten izenak sortzen.
4. *-tate* (*libertate*, *sinzeritate*…) 🡪 Benetan atzizki?

(cf. *bakardade*, *ahuldade*…)

1. *-tzia (zuhurtzia, ausartzia…*) 🡪 Villasantek (1974) *-tza*-ren aldaeratzat zuen (?)

Izen bizidunen sortzaileak :

-*ari*, *-gin*, *-gile*, *-le*, *-tzaile*, *-ko1*, *-zale*, *-sa*

* Jardura jakin bat duten gizaki izenak sortzen dituzte (-*ari*, *-gin*, *-gile*, *-le* eta -*tzaile* atzizkiek).
* Predikatu osagarri modura erabil daitezke.

*Nire ahizpa bertsolaria/idazlea/harakina da*

* Adjektiboak sortzen ote dituzte?

a) ***-ari***

Alomorfoen testuinguruak :

→ -*ari* aurkituko dugu -*u* amaierako oinarria dugunean (*arnegari*, *bekatari*, *ezkutari*)

nahiz bi silabako oinarria dugunean -*lari* alomorfoa izan ohikoago (*txistulari*)

→ -*ari* da, orobat, ohikoena -*a* amaierako oinarriak ditugunean (*abarketari*, *botikari*) nahiz badiren salbuespenak (*borrokalari*, *hizkuntzalari*, *korrikalari*)

→ amaieran -*i* bokala duten oinarriek -*lari* aldaera hartzen dute (*antzerkilari*...)

→ amaieran -*e/-o* bokalak ditugunean, berriz, bi alomorfoak aurkituko ditugu. Oinarriaren silaba kopuruak eragina izan dezake bata edo bestea aukeratzean: bi silabako oinarriek -*lari* hartzeko joera erakusten dute, eta hiru silabakoek -*ari* (*agintari*, *bertsolari*...)

→ kontsonantez amaitzen diren oinarriei -*lari* eransten zaie (*aitzurlari*, *ameslari*...)

→ Euskaltzaindiaren araua :

“Erabil bedi -*ari* forma, *a* bokalaz amaitzen diren izen oinarriei eransteko, batez ere bi silabatik gorakoak direnean. Beraz, *gramatikari* edo *politikari* erabil bitez batasunerako (eta ez *gramatikalari* edo *politikalari*). *-ia* amaierako izenekin, *ialari* hobesten da: *historialari*, *zientzialari*”.

Jatorriari buruzko hipotesiak :

→ Schuchardt (1906): lat. *-arius* atzizkitik omen dator.

lat. *molinus* ~ *molinarius* → eusk. *errota* ~ *errotari*

Cf. lat. *cellarius ~* eusk. *Gelari*

→ Mitxelena (1974): Erdibideko zerbait ikusten du: euskal jatorriko atzizki bat, agian latinezkoaren bizitasunak indartu zuena.

Zeri gehitzen zaion:

→ Atzizki emankorra da, eta hainbat motatako oinarriak hartzen ditu, baina batez ere izen konkretuak: *dendari*, *botikari*, *arraunlari*, *pilotari*…

→ *-keta* atzizkia duten hitzei: *esneketari*, *berriketari*

→ *-ka* atzizkia duten hitzei: *gudukari*, *zaunkari*, *gainkari*

→ Aditzoinak ere oinarri: *azterlari*, *esatari*, *ikerlari*

Oharra:

→ Lat. *-arius* gaztelaniazko *-ero* atzizkiaren jatorrian dago, euskaraz ere sartu zaiguna: *gezurtero*, *zurrutero*, *igeltsero*.

→ Frantsesezko *-er* atzizkiaren oinarrian dago: *ostaler*, *bulanjer*

Noiz erabaki dezakegu jatorri arrotzeko atzizki bat hizkuntzak bereganatua duen?

* Bere ondareko hitzekin hitz berriak sortzen dituenean

Objektua, tresna, lekua adierazten duten izenen sortzaileak :

*-gailu*, *-garri*, *-ki1*, *-kada2*, *-kari1*, *-ki2*, *-kin1*, *-kizun1*, *-ko2*, *-gia*, *-tegi*

Gertaera, egoera edo ondorio izenen sortzaileak :

*-dura*, *-era2*, *-keta3*, *-kunde*, *-kuntza*, *-men/-pen*, *-tza3/-tze*, *-tze/-te*, *-zio*, *-ginan*

Adjektibo sortzaileak:

Ugaritasuna : -*tsu*, *-os/-oso*

Jatorria : *-(t)ar*

Joera : -*bera*, -*kari2*, -*kin2*, -*koi*, -*kor*, -*tiar/-liar*, *-ti*

Gaitasuna : *-garri, -kizun2*

Jabegoa : *-dun, -ko3*

Aditz sortzaileak : *-tu*

Adberbio sortzaileak : *-ero, -ka, -ki3, -ro, -to*

Irizpen atzizkia: handigarriak/txikigarriak :

-*kote,* -*ño*, -*tsu*, -*txo*, -*tzar,* *-xe,*  -*xka*, -*xko* (*-ska*, *-sko*, *-zka*)

Beste atzizki batzuk : (-*kila/-kilo*, *-xkila*, *-tila*,-*ko*; *-ail*, *-antz*, *-ats*, *-kara*, *-zta*)

Zenbatzaile sortzaile : *-kun, -koitz, -na, -garren*

Aurrizkiak :

*ber-/bir-*, *des-*, *erre-*, *ez-*

*erdi-*

*anti-*

(Balizko) Artizkiak :

a) ***-ra-***

* Aditz arazle zaharretan: *eragin*, *eraman*, *erakarri*, *irakatsi* eta abar.
* Aspaldi utzi zion emankor izateari.
* Gogoan izan haren artizki estatusa ez dela segurua, ez baitakigu zehazki nola sartu ziren aditzon osaeran.
* Artizki (?) hori daramaten aditzei ere ez diegu gaur balio arazlerik ikusten:

*irakatsi* ez da *ikasarazi*, *iraun* ez da *egonarazi, irakin* ez da *ekinarazi*,etab.

Nola sortu da *erail*?

→ Arazle zaharren egitura: e-ra-ERROA

*\*E-ra-hil* ote??

→ Baina aditza ez da *\*\*ehil*.

→ Eta egile-izena *eraile* da, ez *\*\*erailtzaile* (cf. *hiltzaile*)

Oinarrian dagoen aditza:

*erho*

Egile atzizkiarekin:

*eman* 🡪 *emaile*

*jo* 🡪 *joile* (*jotzaile*)

*erho* 🡪 *erhaile*

**3. Eratorpena : *-zero* atzizkia**

*itzuli*, *bizi*, *erauntsi* : partizipioaren forma izanik ere, izen hutsak dira.

Zero deribazioa dugu:

* Adjektiboa substantibatzen denean, izen balioan erabiltzen denean,
* … edota partizipioak adjektibo balioa hartzen duenean ere.

Partizipioa izen gisa:

***Zure*** *esanak ez ditut sinesten*;

***Oiloen*** *jana prestatzen ari da*;

*Zein izan da zure* ***lanaren*** *ekarria?*;

*Begiratu bat emaiozu honi*.

🡪 Izenaren osagarriak hartzen ditu (izenlagunak) ez aditzarenak

🡪 Eskuarki, ondare zaharreko aditzekin dugu hau:

*esan*, *izan*, *ekarri*, *jan*, *edan*, *itzuli*, *estali*, *jauzi*, *hazi*, *jauntzi*, *ebaki*, *isuri (ukitu* eta *begiratu* dirateke berri bakarrak)

🡪 Partizipio mailegatuek ez (*\*\*barkatua*, *\*\*dantzatua*).

🡪 Batzuek, partizipio erabilera galdua dute: *bizi*, *erauntsi*, *sari*

🡪 *ezin*-ekin

*Ezin egonak hartua zen gure mutila*;

*Utz ditzagun elkar ezin ikusiak eta gatazkak*;

🡪 *huts*-ekin

*Pentsatu hutsak beldurtzen nau*

*Entzun hutsarekin ileak laztu zaizkit*

*Ikusi hutsarekin ikaratu naiz*

🡪 Hizkuntzalaritzak aspaldi markatua du partizipioa ez dela, aditz-kategorien artean, “adiztasun” handienekoa, eta adjektiboen antza izan ohi dutela.

🡪 Izen sintagma batean, izenondoaren lekuan ager daitezke partizipioak.

*Bago erorira egurkari guziak laster ari dira* (Oihenart);

*Harri erabilik estu biltzen oroldirik* (Oihenart).

🡪 Perpaus batean, predikatu gisa ager daitezke partizipioak.

Euskara zaharrean, partizipio hutsa ager zitekeen

*Benedikatu dela Jaunaren izena* (Leizarraga);

Gaur, *-a(k)*, *-ta* edo *-(r)ik*-ekin

*Benedikatua izan bedi Jaunaren izena*;

🡪 Partizipioarekin egiten dire predikatu horiei “erresultatibo” deitzen zaie: partizipioak, aditz gisa adierazten duen ekintzaren ondorioa/emaitza adierazten du.

*etxe hori margotua dago* vs *etxe hori itsusia da*

**🡪** *gorri, hori, zuri*

**5. Gaia : Elkarketa**

**1. Gurutzaketak**

Definizioa: hitz bat baino gehiagoren zatiak konbinatuz hitz berria sortzea

*motor* + *hotel* > *motel*

*smoke* + *fog* > *smog*

Azkueren hiztegiak *arnari* ‘fruta’ dakar

Azkueren hiztegia :

“*Bagoarnari*, fabuco, hayuco, fruto del haya. *Aretxarnari*, bellota, fruto del roble. *Artakarroarnari*, bellota, fruto del encino"

Mendigatxaren gutuna :

“Bagoak, aretxak eta artakarroak ekuten dein frutiuari erraiten zabei, bagoarnari *magalla*, aretxarnari *zĩ*, eta artakarroarnari *artazi*”

*Izaro*, *Izpazter*, *Izpegi*, *Iziar*, *izurde*

→ iz (ura, itsasoa) + -aro / -urde / -begi …

Mitxelena erantzuna :

ezin da posible.

**2. Hitz elkarketa : definizioa**

Definizioa: “Bi hitz elkartuz adierazle berri bat sortzeko bidea dela esan ohi da hitz-elkarketa”.

*Sagar-tarta*

*Neska-mutilak*

*Eserleku*

Hitz elkartuek balio generikoa izaten dute, ez dute erreferentzia konkreturik izaten.

*Txori-kaiola* izen elkartuak kaiola mota bat adierazten du, ez kaiola jakin bat.

Zein da arazoa ondoko hauekin?

*artzain eguna*, *euskara eguna*, *odolki eguna*

→ Sintaxi egituretan bezala, morfologia egituretan ere, hau da, hitz elkartu eta eratorrietan, bada osagai bat buru dena

→ Elkartzen ditugun bi osagaietatik batek erabakitzen du hitz elkartuaren kategoria eta azpikategorizazioa

(Badira bestelakoak ere, *dvandva* eredukoak, besteren artean)

*egunkari* (izen bizigabea) + *saltzaile* (izen biziduna) > *egunkari-saltzaile* (izen biziduna)

*odol* (izena) + *hustu* (aditza) > *odolustu* (aditza)

*hanka* (izena) + *motz* (adjektiboa) > *hankamotz* (adjektiboa).

🡪 Euskaraz, oro har, burua eskuinean dute hitz elkartuek.

🡪 Esanahi orokorra ere bigarren osagaiak ematen du:

*Behi esne* esatean *esne*az ari gara, esne-mota jakin batez.

*Burdin barra* izen elkartuan ere; *barra mota* batez ari gara.

🡪 Buru den bigarren osagai horri, “mugakizun” deitzen diogu, esanahia mugatzen diolako ezkerreko osagaiak.

🡪 Ezkerreko osagaiari, berriz, “mugatzaile”, bigarrenaren esanahia mugatzen duelako.

**3. Hitz elkarketa : sailkapena**

**3.1. Oinarrizko sailkapena**

Hitz elkartu endozentrikoak: Burua, osagai nagusia, egitura elkartuaren barruan dutenak.

*futbol-zelai, barazki-saltzaile, senar-emazteak* etab.

Hitz elkartu exozentrikoak: burua “kanpoan” dutenak. Horrelakoetan, elkartearen ezaugarri gramatikal eta semantikoak ez datoz bat osagaien ezaugarriekin.

🡪 Hauek irakurketa metaforikoa dute, jatorriz mendekotasunezko izen elkartu izanik, bigarren adiera bat hartu dutenak

*artaburu*, *astaputz*, *baba-lore*, *txoriburu*

**3.2. Elkartuak sailkatzeko irizpideak**

Hitz elkartuaren kategoria zein den:

* izen elkartu (izen + izen, aditzon + izen, etab.)
* adjektibo elkartu (adjektibo + adjektibo, izen + adjektibo, etab.)
* aditz elkartu
* adberbio elkartu

Bi osagaiak maila berean dauden ala ez :

* Dvandva elkartuak: *osaba-izebak*, *afari-merienda*, etab.
* Atributu eta koordinazio elkartuak:
* Mendekotasunezko elkartuak: *sagar-tarta*, *txori-kaiola*, etab.

Hauek erlazio semantikoen arabera ere sailkatzen dira)

Mugakizuna aditzetik eratorririko izen/adjektiboa duen

* Bertso-jartzaile
* Begi-mingarri

Hauei hitz elkartu sintetiko deitu ohi zaie.

**4. Berrelkarketa**

Hitz elkarketa behin eta berriro errepika daiteke elkarketa.

*lan-bilera mahaia*, *bide-laguntza elkartea*, *dantza-talde mota*, *harri-jasotze txapelketa*, *landare-izen zerrenda ...*

Lehendabiziko mota-multzoa

* Dvandva
* Atributu eta koordinazio egiturako elkartuak
* Tautologiazko elkartuak

🡪 Maila berean dauden bi izenez osatuak daude.

🡪 Esanahi nagusia ez du bietako batek ematen.

🡪 Osagaiak ez dira bata bestean modifikatzaile

*Seme-alabak, osaba-izebak*

*Afari-merienda, errege-profeta*

1. Dvandva elkartuak :

🡪 Euskararen bereizgarrietako bat dira.

🡪 Inguruko hizkuntzetan ez dago holakorik

🡪 Sanskritoaren gramatikak idatzi zutenek eman zioten izena elkartu mota honi, *dvandva* ‘bikote’

🡪 Gurera Uhlenbeckek (1911) ekarri zuen izendapena.

(Azkuek kopulatibo erabili zuen, mota bera izendatzeko)

🡪 Izenak maila berekoak direla esan dugu

🡪 Azpikategorizazio berekoak ere behar dute

* Izen bizidunak : *aita-amak*, *aita-semeak*, *aitona-amonak*
* Izen bizigabeak (konkretu/abstraktu) : *ate-leihoak*, *ardo-ogiak*, *arto-babarrunak*

*gogo-bihotzak, goiz-arratsak, gose-egarriak*

* Izen bereziak (urriagoak) : *gogo-bihotzak*, *goiz-arratsak*, *gose-egarriak*

🡪 Hauek *eta* juntagailu kopulatiboarekin ere eman daitezke

🡪 Pluralean ezinbestean (*nor*, *nori* eta *nork* kasuetan)

🡪 Bestelako postposizioekin mugagabea errazago

*Hemen ordea ez gabiltza hezur-haragizko gizakien artean* (Mitxelena);

*Aho-mihitan kurritu zuen Aldudeko jaun mirikuaren famak* (J. Etxepare);

*Gizon ospetsuak hezur-mamitan ikustea* (Lizardi)

Azpikategorizazioa ez da nahikoa :

🡪Esanahizko kidetasuna ere behar dute

Mahai-zeruak ???

🡪Kidetasun horren barrenean, antonimia ere barne

🡪Bizidunetan: ahaidetasuna, maila soziala

🡪 Animalia motak: etxekoak (*katu-txakurrak*), ukuilukoak (*behi-idiak*), espezie berekoak (*ardi-bildotsak*)

🡪 Barazkiak *(porru-patatak*)

🡪 Gorputz-atalak (*esku-besoak*, *aho-mihiak*, etab.)

🡪Antonimoak: *gau-egunak, goi-beheak, galde-erantzunak, goiz-arratsak, zeru-lurrak, hezur-mamiak*

🡪 Eratorpenean oinarri izan daitezek, aditzak sortzeko:

* *Aitamatu*
* *Gatz-ozpindu*
* *Izu-ikaratu*
* *Senar-emaztetu*

🡪 Atzizkiak behin jarrita, biei gehituta bezala ulertzen dira

* *Seme-alabatxo = semetxo eta alabatxo*
* *Poz-negarraldi = pozaldi eta negarraldi*
* *Senar-emaztegai = senargai eta emaztegai*

🡪 Hurrenkera?

a) Silaba gutxienekoa aurretik

b) Generoan, har-eme erabiliagoa: *senar-emazteak, seme-alabak, jaun-andreak* vs. *izeba-osabak, neska-mutilak*

c) Estatusa: aita-semeak, ama-alabak,nagusi-langileak

d) Espazioan, goikoa lehenik: zeru-lurrak, goi-beheak…

🡪 Pertsona, objektu, otordu… bakarra izendatzen dute

* *afari-merienda*, *bertsolari-poeta*, *errege profeta*, *erretor bikario* edo *irribarre*
* *hegazkin tramankulu*, *Jainko haur*, *neskatila zerbitzari* edo *harri zilindro*

🡪 Koordinazio egiturakoak:

* *afari-merienda*, *bertsolari-poeta*, *errege profeta*, *erretor bikario* edo *irribarre*
* Adibide gehiago: *nafar-euskaldun*, *marxismo-leninismo, kafe antzoki*, *jan-egongela (jangela + egongela), galtza-gona*